Pontevedra> Balance máis que positivo é o que fixo esta mañá a presidenta da Deputación de Pontevedra despois do seu paso por Fitur. Carmela Silva dixo que o camiño portugués pola costa tivo 1.9 millóns de impactos. A presidenta sentíase orgullosa do alcance da súa campaña que duplicou en número de asistentes ao resto de Deputacións galegas.
O paso da Deputación de Pontevedra por Fitur deixou pegada, ou así o deixou ver esta mañá a presidenta da Deputación que realizou un balance máis que positivo do seu paso pola feira de turismo internacional que a semana pasada tivo lugar en Madrid.
Máis de 208 mil persoas tuitearon o hastang do camiño portugués pola costa, tivo 1.9 millón de impactos, o facebook da deputación tivo máis de 107 mil visitas e os videos promocionais foron vistos máis de 37 mil veces.
Unha posta en escena por todo o alto que Deputación de Pontevedra realizou en Madrid co fin de potenciar o camiño portugués pola costa que percorre 15 concellos da provincia.
Pontevedra> O número de accidentes de tráfico graves reduciuse nun 20 por cento na provincia no que vai de ano. De cara a este Nadal, dende a Garda Civil, xa anunciaron que intensificarán os controis de alcoholemia e drogas nas estradas. A fiscal de seguridade viaria en Pontevedra, lembrou esta mañá, que a reincidencia de delitos nesta área pode acabar co infractor en prisión.
Pontevedra> Esta mañá quedou inaugurado o tradicional rastrillo solidario que organizan dende a delegación de Pontevedra da Asociación Española Contra o Cancro. Neste 2017 están situados nunha das mellores rúas da cidade, na rúa da Oliva número 22, por iso márcanse como obxectivo chegar a recadar 18 mil euros, que irán destinados á investigación e aos proxectos que organizan dende esta entidade.
Pontevedra> A directora e presentadora televisiva, Carlota Corredera, é este ano a madriña da Gran Recollida que organizan dende o Banco de Alimentos . Un evento que terá lugar os días 1 e 2 de decembro en toda Galicia. Na provincia de Pontevedra haberá 153 puntos de recollida. Os produto que máis se precisa nesta ocasións son latas de conserva.
Pontevedra> O vicepresidente da Xunta informou esta mañá, en Pontevedra, que dende o ano 2013 xa foron expurgados un millóns de expedientes en toda Galicia, de eles, 700 mil pertencen á provincia de Pontevedra. Rueda visitou esta mañá as dependencias onde se arquivan a documentación xudicial, moita dela será destruída, despois de ser gravada nunha aplicación informática.
Pontevedra> O Pontedetapas comezou pisando forte. Moitos establecementos venderon xa mil tapas nunha semana de celebración deste concurso. Hostaleiros e cidadáns están encantados con esta iniciativa que da moita vida a cidade. Así que xa o saben ata o 19 de novembro teñen a oportunidade de desfrutar e degustar estes pequenos manxares na Boa Vila.
Pontevedra> Esta mañá o restaurante Pepe Vieira acolleu a semifinal do concurso en Aspace cociñamos xuntos. Unha cita que ten como fin visibilizar as capacidades de todas as persoas con parálise cerebral. Nesta terceira edición participaron 9 usuarios coas súas familias ou persoal do centro. A filloa gañadora foi a do grupo formado por Diego Moares, Esteban López e David Villaverde.